Comerțul online accelerează în România: 73% dintre utilizatorii de internet au făcut cumpărături online în 2024
Comerțul electronic din România continuă să se dezvolte accelerat, consolidându-și rolul esențial în economie și în viața de zi cu zi a consumatorilor. Potrivit datelor publicate de Institutul Național de Statistică (INS), 72,9% dintre utilizatorii de internet din România au realizat achiziții online în 2024, confirmând apetitul crescut al românilor pentru cumpărături digitale, transmite ARMO într-un comunicat emis redacției.